wickkiey/tamil-wikipedia-markdown huggingface dataset:
# விசுடன் கிண்ணம்



**விசுடன் கிண்ணம்** (*Wisden Trophy*) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு வாகையாளர் கிண்ணம் ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விசுடன் கிண்ணத்தை வைத்திருக்கும் அணி அதைத் தக்கவைத்துக் கொள்ளும்.  

இந்தக் கிண்ணம் வெற்றியின் அடையாளமாக வெற்றி பெற்ற அணிக்கு வழங்கப்படும். பிறகு அது மீண்டும் இலார்ட்சு மைதானத்தில் உள்ள அருங்காட்சியத்தில் வைக்கப்படும். தற்போது இந்தக் கோப்பை இங்கிலாந்து துடுப்பாட்ட அணியின் வசம் உள்ளது.
# அபினைன் மலைத்தொடா்


**அபினைன் மலைகள்** (*Apennines* அல்லது *Apennine Mountains*, ; ; என்பவை இத்தாலிய தீபகற்பத்தின் முதுகெலும்பாகும். இம்மலைத்தொடர் ஆல்ப்சு மலையின் தொடர்ச்சியாகும். இம்மலைத்தொடரானது இணையான சிறு சங்கிலி போன்ற மலைத் தொடர்களைக் கொண்டது. அவை தீபகற்ப இத்தாலியின் நீளத்திற்கு இணையாக சுமார் 1200 கி.மீ நீளமானது. வடமேற்கில் இவை அல்டேரில் உள்ள லிகுரியன் ஆல்ப்ஸ் தொடரோடு வந்து இணைகிறது. தென்மேற்கில் தீபகற்ப இத்தாலியின் நுனியில் உள்ள ரெக்கியோ டி காபலிபாரியா எனும் கடற்கரை பகுதியில் வந்து முடிவடைகிறது. 2000 ஆம் வருடத்தில இருந்து இத்தாலிய சுற்றுச்சூழல் அமைச்சகம் ஐரோப்பியாவின் அபினைன் பூங்கா செயல் திட்டம் மூலம் அபினைன் மலைத்தொடரை வரையறுக்க முயற்சி செய்கிறது. இத்திட்டத்தின் மூலம் 1500 கி.மீ நீளத்திற்கான வட சிசிலிய மலைத் தொடர்களை சேர்க்க முயற்சி செய்கிறது. இந்த அமைப்பானது ஒரு பரிதியை உருவாக்கி லிக்குரியன் மற்றும் டிர்ரிஹெனின் கடல்பகுதியை மூட முயற்சிக்கிறது.  

அபினைன் சில பழுதுபடாத சுற்றுச் சூழலை தன்னகத்தே பாதுகாத்து வைத்துள்ளது. அது மனித தலையீட்டிற்கும் தப்பிய சில பகுதிகள் ஆகும். இவற்றில் சில அருமையான காடுகளும் ஐரோப்பாவின் மலைப் புல்வெளிகளும் அடங்கும். தற்போது அவை தேசிய பூங்காக்களால் பாதுகாக்கப் படுகிறது. அவற்றுள் பல்முகத் தன்மை கொண்ட அரிய வகை தாவரங்களும் விலங்குகளும் அடங்கும். இம்மலைத் தொடர் ஐரோப்பாவின் வேட்டையாடும் மாமிச் உண்ணிகளுக்கு ஒரு அடைக்கல பிரதேசம் ஆகும். மத்திய ஐரோப்பாவில் அழிந்து கொண்டு இருக்கும் இத்தாலிய ஓநாய் மாரிசன் பழுப்பு கரடி ஆகியவை அடங்கும்.  

இத்தாலியின் மிகப் பெரிய பரப்பான அபினைன் தீபகற்ப பகுதி இம்மலைத் தொடரின் பெயரால் அழைக்கப் படுகிறது. இம்மலைத் தொடர் பொதுவாக பசுமையானது ஆனால் அதன் மிக உயரமான கார்னோ கிராண்டே மலையுச்சியில் கால்டரோன் எனும் பனிப் பாறைகள் காணப்படுகிறது. இதுதான் இம்மலைத் தொடரின் ஒரே பனிப் பாறையாகும். கிஅழக்கு பாகத்தில் அட்ரியாடிக் கடல் பகுதி வரை உள்ள மலைச்சரிவானது செங்குத்தானது. அதேவேளையில் மேற்கு பகுதியின் மலைச் சரிவானது மலை அடிவாரத்தை உருவாக்குகிறது. இவற்றில்தான் இத்தாலிய தீபகற்பத்தின் அநேக நகரங்கள் உள்ளன. இம்மலைத் தொடரில் காணப்படும் குன்றுகளுக்கு அவை இருக்கும் இடத்தில் உள்ள நகரத்தின் பெயர் சூட்டப் படுகிறது. லிகுரியன் மலைப்பகுதி லிகுரியன் நகரத்தில் உள்ளது. மலை மொத்த நீளம் 1,200 கி.மீ. ஆகும். இவற்றின் கிளைகளும் அடிவாரங்களும் இத்தாலிய முந்நீரகத்தின் பெரும்பரப்பினைக் கொண்டுள்ளன. அப்பினீன் மலையுச்சிகளுள் பெரியது கிரான் சாசோ என்பதாகும். இதன் உயரம் 3154 மீ. இம்மலைத்தொடர் பகுதியாகத் தான் வெசுவியசு என்னும் எரிமலை நேபில்சு நகருக்கருகில் உள்ளது. அபினைன் மலைத்தொடர் இத்தாலிய முந்நீரகத்திற்கு நீர்வளத்தைத் தருவதாகும். உரோமானியர் இத்தொடரின் கணவாய்களி்ல வசதியான சாலைகளை உருவாக்கினர்.
# கோபிசந்த் இறகுப்பந்தாட்ட அகாதமி



**புல்லேலா கோபிசந்த் இறகுப்பந்தாட்டப் பயிலகம்** அல்லது **கோபிசந்த் இறகுப்பந்தாட்ட அகாதமி** (Pullela Gopichand Badminton Academy (PGBA)) என்பது இந்தியாவின் தெலங்காணாவின் ஐதராபாத் நகரிலுள்ள ஒரு இறகுப்பந்தாட்டப் பயிற்சிக் கூடம். அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற புல்லேலா கோபிசந்த். இந்தப் பயிலகத்தை 2008 ஆம் ஆண்டு நிறுவினார். சாய்னா நேவால், பி. வி. சிந்து, சிறீகாந்த் கிடம்பி, பாருபள்ளி காஷ்யாப், பிரனாய் குமார், சாய் பிரணீத், சமீர் வெர்மா உள்ளிட்ட பலர் இங்கு பயிற்சி பெற்றுள்ளனர்.  

## வரலாறு
2001 ஆம் ஆண்டு அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற போது கோபிசந்துக்கு 27 வயது, அவ்வேளையில் அவர் சில காயங்களால் அல்லலுற்றுக் கொணடிருந்தார். இறகுப்பந்தாட்ட விளையாட்டுப் போட்டிகளில் நீண்ட எதிர்காலம் இல்லாத காரணத்தினால் அடுத்த தலைமுறையினருக்கு ஒரு உலகத்தரம் வாய்ந்த இறகுபந்தாட்டப் பயிலகம் ஆரம்பிக்க வேண்டும் என்ற எண்ணம் கொண்டார் கோபிசந்த்.  

கோபிசந்த் பெற்ற பட்டத்தின் காரணமாக ஆந்திர அரசாங்கம் அவருக்கு 2003ஆம் ஆண்டு ஐதரபாத்தில் காசிபௌலி பகுதியில் மிகக்குறைந்த விலையில் 45 ஆண்டுகால குத்தகைக்கு ஐந்து (5) ஏக்கர் நிலம் வழங்கியது. அதே வேளையில் கோபிசந்த் யோனக்ஸ் நிறுவனத்திடம் ஏற்பாதரவையும் ஒரு வெளிநாட்டு பயிற்சியாளரையும் வேண்டினார்.  

## பயிலகம்
2.5 மில்லியன் அமெரிக்க டாலர்கள் மதிப்பில் கட்டப்பட்ட இந்தப் பயிலகத்தில் எட்டு அரங்குகளும், ஒரு நீச்சல் குளமும், எடைப் பயிற்சி அறையும், அருந்தகமும், உறங்குவதற்கு அறைகளும் உள்ளன. இந்தப் பயிலகத்தின் கட்டுமானம் பெங்களுருவில் உள்ள பிரகாஷ் பதுகோனே இறகுப்பந்தாட்ட பயிலகத்தைப் போன்று வடிவமைக்கப்பட்டது.  

## போட்டிகள்
இந்தப் பயிலகத்தில் 2009 இந்தியத் திறந்தவெளி இறகுப்பந்தாட்டப் போட்டி நடைபெற்றது. 2009 பிஎம்எப் உலக வாகையர்களுக்கான போட்டியில் இது பயிற்சிக் களமாகப் பயன்படுத்தப்பட்டது.  

## மேற்கோள்
# உத்தர மத்ர நாடு


**உத்தர மத்ர நாடு** (Uttara Madra) மகாபாரத காலத்தில் பரத கண்டத்தின் வடக்கில் இருந்த நாடுகளில் ஒன்றாகும். சகலா நகரத்தை தலைநகராகக் கொண்ட உத்தர மத்ர நாடு, மத்திர நாட்டின் வடமேற்கில் அறியப்படுகிறது.  

இதிகாசங்களின் சில பகுதிகளில் உத்திர மத்திர நாடும், பாக்லீகர்களின் நாடும் ஒரே நாடாக குறித்துள்ளது.  

## மகாபாரத்தில் உத்தர மத்திர நாடு
தருமர் நடத்திய இராசசூய வேள்வியின் போது, அருச்சுனன் வடக்கு பரத கண்ட நாடுகளின் மீது படையெடுத்து செல்கையில், உத்திர மத்திர நாட்டின் மன்னன் கப்பம் செலுத்தியதாக மகாபாரதத்தின் சபா பருவம் பகுதி: 26-27-இல் விளக்கமாக கூறுகிறது.  

## இதனையும் காண்க
- பரத கண்டம்
# பழுப்பு வசீகரன்


**பழுப்பு வசீகரன்** (*lemon pansy*)( *ஜூனோனியா லெம்னோனியசு*) என்பவை தெற்காசியாவில் காணப்படும் வரியன்கள், சிறகன்கள், வசீகரன்கள் குடும்பத்தைச் சேர்ந்த சிற்றினம் ஆகும். இது தோட்டங்கள், தரிசு நிலப்பகுதிகள் மற்றும் திறந்த வனப்பகுதிகளில் காணப்படுகின்றன. பழுப்பு நிற இறகுகளின் ஓரத்தில் அடர் பழுப்பு நிறக் கோடும், இறகுகளின் மேற்புறம் கண்கள் போன்ற மஞ்சள் புள்ளியும், மத்தியில் ஆரஞ்சு நிற வளையமும் காணப்படும். தரையை ஒட்டி சுறுசுறுப்பாக பறந்து திரியும். அனைத்து வாழிடங்களிலும் ஆண்டு முழுவதும் காணலாம்.. இவை ஆண்டு முழுவதும் காணப்பட்டாலும், மழைக் காலத்திலும் மழைக்குப் பின்னும் அதிகமாகத் தென்படுகின்றன. மழைக் காலத்தில் இதன் நிறம் பளிச்சென்றும், கோடைக் காலத்தில் நிறம் மங்கியும் காணப்படும். அப்போது காய்ந்த இலைகளைப் போன்ற உருமறைப்புத் தோற்றத்தைப் பெறுவதற்கு இந்த தகவமைப்பு உதவுகிறது.  

## வாழ்க்கை சுழற்சி
### முட்டை
இலைகளின் அடிப்பகுதியில் முட்டைகள் தனித்தனியாக இடப்படும். முட்டை பச்சை நிறத்தில் பீப்பாய் வடிவத்தில் நீளமான முகடுகளுடன் இருக்கும்.  

### கம்பளிப்பூச்சி
முட்டையிலிருந்து பொரித்து வெளிவரும் கம்பளிப்பூச்சி உருளை வடிவமானது. வடிவில் ஒரே மாதிரியான தடிமன் கொண்டது. நுனியில் கிளைத்திருக்கும் முதுகெலும்புகளின் வரிசைகளால் மூடப்பட்டிருக்கும். இது மங்கலான நீல நிற ஒளிப்புடன் மந்தமான கருப்பு மற்றும் இருண்ட நிறத்தின் முதுகுப் பட்டையைக் கொண்டுள்ளது. தலைக்கு பின்னால் தனித்த ஆரஞ்சு வளையம் உள்ளது. கம்பளிப்பூச்சி இலையின் அடிப்பகுதியில் தங்கி உணவு உண்ணும். ஏதேனும் தொந்தரவு ஏற்பட்டால், உருண்டு தரையில் விழும்.  

### கூட்டுப்புழு
கூட்டுப்புழுவாதல் நிகழ்ச்சி தரையில் நெருக்கமாக அடர்த்தியான பகுதியில் நடைபெறுகிறது. கூட்டுப்புழு கரடுமுரடான மேற்பரப்பில் சிறிய கூம்பு போன்ற செயல்முறைகளுடன் உள்ளன. கூட்டுப்புழு பல்வேறு பழுப்பு நிற பட்டைகள் மற்றும் நேர்த்தியான கோடுகளுடன் நன்கு உருமறைக்கப்பட்டு காணப்படும்.
# அங்க அடையாளம்

**அங்க அடையாளம்** (Personal Identity) என்பது ஒரு மனிதனின் தனித்த சிறப்புகளை வைத்து அவனை அடையாளம் காண்பது ஆகும். அங்க அடையாளம் காண்பது பள்ளி மாணவர்கள் குறித்து கல்வித் துறையினரும் மற்றும் குற்றம் சாட்டப்பட்டுக் கற்பழிப்பு, கொலை, வன்செயல் ஆகிய குற்றம் புரிந்தவர்களையும், விபத்தில் மயக்கம் உற்றோரையும், இறந்த உடலையும் அடையாளம் காணவும் காவல் துறையினருக்கு உதவியாக உள்ளது.  

## அங்க அடையாளத்தின் முக்கியத்துவம்
உரிமை நீதிமன்றங்களில் (civil court) ஆயுள் காப்பீட்டுத் தொகையைப் பெறவும், விடுபட்ட ஓய்வூதியத்தைப் பெறவும், அங்க அடையாளங்களை முக்கியமாக கவனிக்கிறார்கள். உயிருள்ளவரின் அங்க அடையாளங்களை அவரது அனுமதியின்றி யாரும் கணக்கில் கொள்ளக் கூடாது. இறந்த உடல் அழுகுவதாலும், பறவைகள் கொத்துவதாலும், குற்றவாளிகள் பிணத்தை விரைவில் புதைப்பதாலும், தீக்காயங்களால் ஏற்பட்ட இறப்பாலும் உடலை அடையாளம் காண்பது கடினமானாலும், அடையாளம் காண வேண்டியது அவசியம் ஆகும்.  

## அங்க அடையாளம் காணும் முறை
இனம், பாலினம், அகவை, நிறம், உடல் தோற்றம் ஆகியக்கூறுகளின் அடிப்படையில் அங்க அடையாளம் காணலாம்.  

## மேற்கோள்
# புனித சிலுவை மேல்நிலைப் பள்ளி, வேலூர்



**புனித சிலுவை மெட்ரிக் மேல்நிலைப்பள்ளி** *(Holy Cross Matriculation Higher Secondary School)* என்பது தமிழ்நாட்டின் வேலூர் மாவட்டத்திலுள்ள சத்துவாச்சாரி என்ற பகுதியில் அமைந்துள்ள ஒரு மேல்நிலைப் பள்ளிக்கூடம் ஆகும்.  

## வரலாறு
1974 ஆம் ஆண்டில் புனித சிலுவை மெட்ரிக் மேல்நிலைப்பள்ளி நிறுவப்பட்டது. இப்பள்ளியில் மழலையர் பள்ளி குழந்தைகள் முதல் மேல்நிலைப்பள்ளி மாணவர்கள் வரையில் சுமார் 2000 க்கும் அதிகமான மாணவர்கள் கல்வி பயில்கின்றனர். 10, 12 ஆம் வகுப்பு அரசு பொதுத்தேர்வுகளில் பங்கேற்ற இப்பள்ளி மாணவர்கள் பலர் மாநில அளவில் மதிப்பெண்களை பெற்றுள்ளனர். தேசிய நெடுஞ்சாலைக்கு வெகு அருகாமையில் இப்பள்ளிக்கூடம் அமைந்துள்ளது . மேலும் இந்நிறுவனம் பெண் துறவிகளால் நிர்வகிக்கப்படுகிறது .  

## சிறப்பம்சங்கள்
1. நூலகம்
1. விளையாட்டு மைதானம்
1. கருத்தரங்கு அறை
1. கணிப்பொறி ஆய்வகம்
1. உயிரியல் ஆய்வகம்
1. வேதியியல் ஆய்வகம்
1. இயற்பியல் ஆய்வகம்
1. உள்விளையாட்டு அரங்கம்.
# தண்டக நாடு


**தண்டக நாடு** (Danda) பற்றிய செய்திகள் இராமாயண இதிகாசத்தில் உள்ளது. தற்கால தண்டகாரண்யம் பகுதியான தண்டக நாடு, இலங்கை வேந்தன் இராவணனின் ஆளுகைக்குட்பட்ட பகுதியாக இருந்தது. இராவணனின் தம்பியர்களான கர – தூசணர்கள் தண்டக நாட்டை ஆண்டனர். தண்டக நாட்டின் தலைநகரான **சனத்தானம்** தற்கால நாசிக் நகரத்தின் அருகில் அமைந்திருந்தது. தண்டக நாடு அரக்கர்களின் வாழ்விடமாக விளங்கியது.  

## இராமாயணக் குறிப்புகள்
இராமாயணக் காவியத்தில், பதினான்கு ஆண்டு வன வாசத்தின் போது பஞ்சவடியில் இராமன், சீதை மற்றும் இலக்குமணன் தங்கியிருந்த போது, சூர்ப்பனகையின் தூண்டுதலால், அறுபதாயிரம் படையினருடன் சென்ற கரன் மற்றும் தூசணன் இராமருடன் போரிட்டு அழிந்தனர்.  
மேலும் தண்டக நாட்டில் தனியாக தங்கியிருந்த சீதையை இராவணன் கவர்ந்து இலங்கைக்குச் சென்றான்.  

## மகாபாரதக் குறிப்புகள்

### சகாதேவனின் படையெடுப்புகள்
தருமன் நடத்திய இராசசூய வேள்விக்கு நிதி திரட்டும் பொருட்டு, பரத கண்டத்தின் தெற்குப் பகுதியில் திக்குவிசயம் செய்த சகாதேவன் அவந்தி நாடு, குந்தி நாடு, சௌராட்டிர நாடு, சூரசேனம், விதர்ப்ப நாடு, சூர்பரக நாடு, கிட்கிந்தை மற்றும் தண்டக நாடுகளை வென்று கப்பம் பெற்ற செய்திகள், சபா பருவம் அத்தியாயம் 30-அ மற்றும் 30ஆ-இல் விளக்கப்பட்டுள்ளது.  

## இதனையும் காண்க
- தண்டகாரண்யம்
- பரத கண்ட நாடுகள்
# தரவு மாதிரி

**தரவு மாதிரி** (டேட்டா மாடல்) என்பது ஒரு சுருக்க மாதிரி ஆகும். இது தரவு<nowiki/>களின் கூறுகளை ஒழுங்குபடுத்துகிறது. மேலும் அவை ஒன்றுக்கொன்று உள்ள தொடர்பினையும் உண்மை பொருட்களின் பண்புகளுடனான  
தொடர்பினையும் தரநிலைப்படுத்துபவை ஆகும்.  

ஒரு தரவு மாதிரி வெளிப்படையாக தரவு கட்டமைப்பு நிர்ணயிக்கிறது. தரவு மாதிரிகள் பெரும்பாலும் வரைகலை வடிவத்தில் குறிப்பிடப்படுகின்றன.  

## மேற்கோள்
# ஆண்டாள் வெங்கடசுப்பாராவ் மெட்ரிக் மேல்நிலைப் பள்ளி



**ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி (**Andal venkadasubbaarao metric higher secondary) என்பது சென்னையிலுள்ள ஒரு பள்ளி ஆகும்.இது மதராஸ் சேவாசதனின் ஒரு அங்கமாகும்.1987 ஆம் ஆண்டு இது நிறுவப்பட்டது.மாண்டிச்சோரி அடிப்படையிலான கல்விமுறைத் தத்துவத்தை இந்தப்பள்ளி பின்பற்றுகிறது. ஆங்கிலவழிக் கற்றலை வழங்குகிறது.சமச்சீர் கல்விமுறை அடிப்படையிலான தேர்வுமுறை உள்ளது.இனிமையான கற்றல் முறையே பிரதான நோக்கம்.  
## வரலாறு
இந்தப்பள்ளியானது மதராஸ் சேவாசதனின் ஒரு அங்கமாகும்.இதனை உருவாக்கியது ஆண்டாள் மற்றும் அவருடைய கணவருமாகிய வென்கடசுப்பாராவ்.1987 ஆம் ஆண்டில் உருவாக்கப்பட்ட இந்தப் பள்ளியில் தற்போது 1300 மாணவர்கள் படிக்கின்றனர், இது மேல்நிலைப்பள்ளியாக தரம் உயர்த்தப்பட்டுள்ளது.இது ஒரு சுயஉதவி பெறும் பள்ளியாகும்.  
## சிறப்பம்சங்கள்
இசை அரங்கம் மற்றும் வெங்கடசுப்பாராவ் அரங்கம் 2006 -ல் கட்டப்பட்டது. தி இந்து சர்வதேச இசைத் திருவிழா , *ஷோ ஸ்டாப்பர்ஸ், லிட்டில் ஷோஸ் அவார்டு, தி அரேபிடன் நைட்ஸ்* ஆகிய நிகழ்வுகள் இங்கு நடைபெற்றுள்ளன.
# தருக்க தரவு மாதிரி


**தருக்க தரவு மாதிரி** (*Logical data model*) அல்லது **தருக்க திட்டம்** என்பது ஒரு குறிப்பிட்ட களத்தின் தரவுத்தள நிர்கவாக பொருள் அல்லது சேமிப்பு தொழில்நுட்பத்தின் தரவு மாதிரி ஆகும். மேலும் தொடர்புடைய அட்டவணைகள் மற்றும் நெடுவரிசைகள், பொருள்-சார்ந்த வகுப்புகள் அல்லது XML குறிச்சொற்கள் போன்ற தரவு கட்டமைப்புகளின் அடிப்படையில் வரையறுக்கப்படுகிறது. இது ஒரு கருத்தியல் தரவு மாதிரிக்கு எதிர்மறையானது.
# படிநிலை தரவுத்தள மாதிரி



**படிநிலை தரவுத்தள மாதிரி**, ஒரு தரவு மாதிரி ஆகும். அதில் தரவு ஒரு மரம் போன்ற அமைப்பாக அமைந்துள்ளது. தரவு பதிவுகளாக சேமிக்கப்படுகிறது, இவை ஒன்றுக்கொன்று இணைப்புகள் மூலம் இணைக்கப்பட்டிருக்கும். ஒரு பதிவு பல புலத்தின் சேகரிப்பு ஆகும், ஒவ்வொரு புலத்திலும் ஒரே ஒரு மதிப்பு மட்டுமே இருக்கும். உள்பொருள் வகையிலுள்ள பதிவினிலேயே எந்த புலத்தின் மதிப்பை கொண்டுள்ளது என்பதும் அடங்கியிருக்கும்.
# தரவுத்தள மாதிரி



ஒரு தரவுத்தள மாதிரியானது தரவுத்தளத்தின் தருக்க கட்டமைப்பைத் தீர்மானிக்கும் ஒரு தரவு மாதிரியாகும். அடிப்படையில் எந்த விதத்தில் தரவு சேமிக்கப்படும், ஒழுங்கமைக்கப்படும், கையாளப்படும் உள்ளிட்டவைகளை தீர்மானிக்கிறது. தரவுத்தள மாதிரியின் மிகவும் பிரபலமான உதாரணம் தொடர்புசார் மாதிரி, இது ஒரு அட்டவணை-அடிப்படையிலான வடிவமைப்பைப் பயன்படுத்துகிறது.  

## உதாரணங்கள்
தரவுத்தளங்களுக்கான பொதுவான தருக்க தரவு மாதிரிகள்:  

- படிநிலை தரவுத்தள மாதிரி
- பிணைய மாதிரி
- தொடர்புசார் மாதிரி
- உருபொருள்-உறவு மாதிரி
  - மேம்படுத்தப்பட்ட உருபொருள்-உறவு மாதிரி
- பொருள் மாதிரி
- ஆவண மாதிரி
- உருபொருள்–பண்பு-மதிப்பு மாதிரி
- நட்சத்திர திட்டம்

## மேற்கோள்
# எம். சி. சி. மேல்நிலைப் பள்ளி

**எம்.சி.சி மேல்நிலைப் பள்ளி** (M. C. C. Higher Secondary School) என்பது சேத்துப்பட்டு, சென்னையில் உள்ளது. மெட்ராஸ் மருத்துவக் கல்லூரியுடன் சேர்த்து இந்தப்பள்ளி துவங்கப்பட்டது, பின்பு கல்லூரி வேறொரு இடத்திற்கு மாற்றப்பட்ட பின்பு தனியொரு கல்விநிறுவனமாக செயல்பட்டு வருகிறது.  

## வரலாறு
இரு பாதிரியாளர்களால் 1835 ஆம் ஆண்டு ஆண்களுக்கான ஒரு சிறிய பள்ளியாக இது துவங்கப்பட்டது. கல்வியாளர் டாக்டர். வில்லியம்மில்லர் என்பவரின் முயற்சியால் பல்வேறு முன்னேற்றங்கள் நிகழ்ந்தன. தற்போது 375 ஏக்கர் கொண்ட ஒரு பெரிய கல்வி நிறுவனமாக உள்ளது.  

## மன்றங்கள் & கல்வி இணைச்செயல்கள்
- மறைநூல் மன்றம்
- அறிவியல் மன்றம்
- செய்திமடல் மன்றம்
- கணித மன்றம்
- கணிப்பொறிமன்றம்
- வணிக மன்றம்
- இசை மன்றம்
- கைவினைப் பொருட்கள் மன்றம்
- கலை மன்றம்
- புகைப்படக்கலை மன்றம்
- யுனெஸ்கோ மன்றம்
- விளையாட்டு மன்றம்
- கல்வியாளர்கள் மன்றம்
- நூலக மன்றம்
- இசை மன்றம்
## மாணவர்களின் சமூக பங்களிப்பு
- தேசிய மாணவர் படை
- தேசிய சேவத்திட்டம்
- ஆர்.எஸ்.பி
- தேசிய பசுமைப்படை

## பழைய மாணவர்கள்
- கே. ஆர். நாராயணன்
- ஜி.கே.வாசன்
- மு.க.ஸ்டாலின்
- ப.சிதம்பரம்
- சீனிவாசன்
- மு.க.அழகிரி
- பிரசாந்த்
- மு.க.நாராயணன்
- மெல்வின் ஜோசுவா டேவிட்
- கௌதம் மேனன்
- ராம்
- ஏ.ஆர்.ரஹ்மான்
- லியான்டர் பயஸ்
- சோம்தேவ் வர்மன்
- மகேஷ் குமார் பார்த்தசாரதி
- பஷீர்
- வேணு சிறீனிவாசன்
# சரஸ்வதி வித்யாலயா மெட்ரிக் மேல்நிலைப் பள்ளி


**சரஸ்வதி வித்யாலயா மெட்ரிக் மேல்நிலைப்பள்ளி** ( Saraswathi Vidyalaya Senior Secondary School) என்பது சென்னை புறநகர் பகுதியில் உள்ள வடபழனியில் உள்ளது. இந்த பள்ளியானது தமிழகத்தின் முன்னாள் முதல்வர் காமராசர் அவர்களால் திறந்துவைக்கப்பட்டது. ஆங்கில வழியில் கல்வி கற்பிக்கப்படுகிறது. மேலும் தமிழ் மற்றும் இந்தி மொழிகளிலும் கற்றல் நடைபெறுகிறது. சி.பி.எஸ்.சி கல்வி முறை பின்பற்றப்படுகிறது.  

## பிற கல்விநிறுவனங்கள்
- சரஸ்வதி வித்யாலயா மெட்ரிக்பள்ளி -சோழைமேடு சென்னை 600094
- சரஸ்வதி வித்யாலயா மெட்ரிக்பள்ளி -காஞ்சிபுரம்.
# 12ஆம் உலக சாரண ஜம்போறி


**12ஆம் உலக சாரண ஜம்போறி** என்பது 1967 இல் இடம்பெற்ற உலக சாரணர் ஜம்போறி ஆகும். இது 1967 சூலை முதல் வாரம் இடம்பெற்றது. இது அமெரிக்காவில் இடம்பெறும் இரண்டாம் உலக ஜம்போறி ஆகும். இங்கு கனடா, பிரான்சு, இந்தோனேசியா, ஜமேக்கா, பிலிப்பீன்சு, சுவீடன் ஆகிய நாடுகள் சமுகம் அளித்திருந்தனர்.
# 13ஆம் உலக சாரண ஜம்போறி


**13ஆம் உலக சாரண ஜம்போறி** என்பது 1971 இல் இடம்பெற்ற உலக சாரணர் ஜம்போறி ஆகும். இது ஆகஸ்ட் மாதம் 2ஆம் தொகதி தொடக்கம் 10 ஆம் திகதி வரை நடைபெற்றது. இது சப்பானில் நடைபெற்றது. இதில் 23,758 பேர் கலந்துகொண்டனர்.
# 15ஆம் உலக சாரண ஜம்போறி


**15ஆம் உலக சாரண ஜம்போறி** என்பது 1983 இல் இடம்பெற்ற உலக சாரணர் ஜம்போறி ஆகும். இது வட அமெரிக்கக் கண்டத்தில் இடம்பெறும் மூன்றாம் உலக சாரணர் ஜம்போறி ஆகும். கனடாவில் இது இடம்பெற்றது. இதில் 15,000 பேர் கலந்துகொண்டனர். இது ராக்கி மலைத்தொடரில் 4000 அடி உயரத்தில் நடைபெற்றது.
# 16ஆம் உலக சாரண ஜம்போரி



**16ஆம் உலக சாரண ஜம்போரி** (*16th World Scout Jamboree*) என்பது டிசம்பர் 30, 1987 முதல் ஜனவரி 7, 1988 வரை நடைபெற்றது, இது தெற்கு அரைக்கோளத்தில் நடைபெற்ற முதல் உலக சாரணர் ஜம்போரியாகும், மேலும் கோடைகாலத்துடன் ஒத்துப்போகும் வகையில் பாரம்பரிய ஆகஸ்ட் மாதத்திலிருந்து ஜனவரி மாதத்திற்கு மாற்றப்பட்டது. நியூ சவுத் வேல்ஸின் சிட்னிக்கு அருகிலுள்ள *அப்பின்* என்ற இடத்தில் 160 எக்டேர் பரப்பளவில் அமைந்துள்ள சிறப்பாக கட்டப்பட்ட சாரணர் கூடார நகரமான *கேடராக்ட்* சாரணர் பூங்காவில் ஆத்திரேலியாவால் ஜம்போரி நடத்தப்பட்டது. 84 நாடுகளைச் சேர்ந்த 14,434 சாரணர்கள் ஜம்போரியில் கலந்து கொண்டனர். மேலும் "வருகை நாளில்" சுமார் 13,000 பேர் கலந்து கொண்டனர். “உலகை ஒன்றிணைத்தல்” என்பதே இதன் கருப்பொருள்.
# 17ஆம் உலக சாரண ஜம்போறி



**17ஆம் உலக சாரண ஜம்போறி** என்பது 1991 இல் இடம்பெற்ற உலக சாரணர் ஜம்போறி ஆகும். இது தென் கொரியாவில் இடம்பெற்றது. இது ஆகஸ்ட் 8 முதல் 16 வரை நடைபெற்றது. இதில் 135 நாடுகளிலிருந்தும், தன்னாட்சிக்கு உட்பட்ட பிரதேசங்களிலும் இருந்து வந்திருந்தனர். இந்த ஜம்போறியிலேயே முதலாவது உலக அபிவிருத்திக் கிராமச் செயற்றிட்டம் அறிமுகப்படுத்தப்பட்டது. அது தென்கொரிய ஜனாதிபதியால் பார்வையிடப்பட்டது.  

## உசாத்துணைகள்
- http://www.scoutbase.org.uk/library/history/inter/jambo.htm
- http://www.scout.org/wsrc/fs/jamboree_e.shtml
# 18ஆம் உலக சாரண ஜம்போறி


**18ஆம் உலக சாரண ஜம்போறி** என்பது 1995 இல் இடம்பெற்ற உலக சாரணர் ஜம்போறி ஆகும். இது ஆகஸ்ட் 1 முதல் ஆகஸ்ட் 11 வரை இடம்பெற்றது. இதில் 28,960 பேர் கலந்துகொண்டனர். இதில் 166 நாடுகளிலிருந்தும், தன்னாட்சிக்கு உட்பட்ட பிரதேசங்களிலும் இருந்து வந்திருந்தனர். இங்கு 8 உடுத்தொகுதிகளின் பெயரிடப்பட்ட 8 உபமுகாம்கள் அமைக்கப்பட்டன.
# 19ஆம் உலக சாரண ஜம்போறி


**19ஆம் உலக சாரண ஜம்போறி** என்பது 1999 இல் இடம்பெற்ற உலக சாரணர் ஜம்போறி ஆகும். இது சிலியின் தலைநகர் சாந்தியாகோவில் நடைபெற்றது. தென் அமெரிக்காவில் இடம்பெறும் முதலாவது உலக சாரணர் ஜம்போறி இதுவேயாகும். இங்கு 30,000 பேர் கலந்துகொண்டனர். அத்துடன் இது அந்தீஸ் மலை அடிவாரத்தில் இடம்பெற்றது.
# 20ஆம் உலக சாரண ஜம்போறி


**20ஆம் உலக சாரண ஜம்போறி** என்பது 2002-2003 காலப்பகுதியினில் இடம்பெற்ற உலக சாரணர் ஜம்போறி ஆகும். இது பேடன் பவலின் 69 ஆம் இறப்பு நினைவையொட்டி நடாத்தப்பட்டது. தென்கிழக்காசியாவில் இடம்பெற்ற இரண்டாம் உ;லக சாரணர் ஜம்போறி இதுவேயாகும். இதில் 30,000 பேர் கலந்துகொண்டனர். *எம் உலகையும் கலாசாரங்களையும் பகிர்வோம்* எனபது இதன் கருப்பொருளாகும்.
# சாரணியம்



**சாரணியம்** (*Scouting*) என்பது உலகளவில் இளைஞர்களின் உடல், உள, ஆன்மீக மேம்பாட்டிற்காக உருவாக்கப்பட்ட இயக்கம் ஆகும். இளைஞர்கள், சமூகத்தில் கட்டமைக்கப்பட்ட வாழ்வை வாழ்வதற்கும், வெளியகச் செயற்பாடுகளில் உச்ச திறமைகளை வெளிப்படுத்துவதற்கும் சாரணியம் வழிவகுக்கின்றது. இது 20ஆம் நூற்றாண்டின் முன் அரைப்பகுதியில் குருளையர், சாரணர், திரி சாரணர் ஆகிய மூன்று பிரதான பிரிவுகளுடன் ஆரம்பிக்கப்பட்டது. பின்னர் பெண்களுக்கென சாரணியம் 1910 ஆம் ஆண்டில் ஆரம்பிக்கப்பட்டது. உலகின் பாரிய இளைஞர் அமைப்புகளில் இதுவும் ஒன்றாகும்.  

1906, 1907 ஆகிய ஆண்டுகளில் பிரித்தானிய இராணுவத்தில் லெப்டினென்ட் ஜெனரலாக பேடன் பவல் பணி புரிந்துகொண்டிருக்கும் போது, உளவு பார்த்தல் மற்றும் சாரணியம் என்பவற்றைப் பற்றி நூலொன்றை எழுதினார். பிரித்தானிய ஆபிரிக்காவின் பிரதம சாரணராக விளங்கிய பிரெடரிக் ரசல் புர்னாம், ஏர்னஸ் தொம்ப்சன் செடன், வில்லியம் அலெக்சாண்டர் சிமித், மற்றும் வெளியீட்டாளர் பியர்சன் ஆகியோரினால் ஏற்பட்ட தாக்க்த்தினால் பேடன் பவல் 1908 ஆம் ஆண்டில் இலண்டனில் இளைஞர்களுகான சாரணியம் (Scouting for Boys) எனும் நூலை எழுதி வெளியிட்டார். அத்துடன், 1907ஆம் ஆண்டில் 20 சிறுவர்களை வைத்து இங்கிலாந்திலுள்ள பிறவுன்சித் தீவில் தனது நூலில் எழுதவுள்ள எண்ணங்களை பரிசோதிப்பதற்காக பாசறை ஒன்றையும் நடாத்தினார். இப்பாசறையும், நூலுமே சாரணியத்தின் ஆரம்பங்களாகும்.  

சாரணியம் நீச்சல், விளையாட்டு, பாசறை செய்தல், நடைப் பிரயாணம், மர வேலை உள்ளடங்கிய பல வெளியகச் செயற்பாடுகளை கற்றுக்கொடுப்பதனை முறைமையாகக் கொண்டுள்ளது. மேலும் பலராலும் பொதுவாக அறியப்படும் சாரண சீருடை சாரணியத்தின் தனித்துவமான அம்சங்களில் ஒன்றாகும்.  

சாரணியத்தின் பாரிய இளைஞர் அமைப்புக்களாக உலக சாரணர் சம்மேளனமும், உலகப் பெண் சாரணர் சம்மேளனமும் கொள்ளப்படுகின்றன. 2007ஆம் ஆண்டில் சாரணியத்தின் நூற்றாண்டு விழாவானது உலகம் முழுவதும் கொண்டாடப்பட்டது.  

## வரலாறு
### தோற்றம்
நடைபெற்ற முதலாம் சாரணர் பாசறையைக் குறிக்கும் கல்'']]  
சாரணியம் தோற்றம் பெற்றதற்கு உத்வேகம் அளித்தது இளைஞர்களுகான சாரணியம் நூலின் வெளியீடு ஆகும். பேடன் பவல், சிறுவயதில், இங்கிலாந்தின் பிரபலப் பொதுப் பாடசாலைகளில் ஒன்றான, சாட்டர் இல்லத்தில் இருந்த போது வெளியக செயற்பாடுகளில் நாட்டம் கொண்டார். 1880களில் பிரிதானிய இந்தியாவில் இராணுவத்தில் கடமையாற்றிய பேடன் பவல் இராணுவ சாரணியத்தில் ஆர்வம் கொண்டதுடன் *உளவும் சாரணியமும்* (Reconnaissance and Scouting) எனும் நூலையும் 1884இல் வெளியிட்டார்.  

பேடல் பவல் 1896 ஆம் ஆண்டில் தெற்கு ருடீசியாவில் பணியமர்த்தப்பட்டார். அங்கே, பவலுக்கு பிரெடரிக் ரசல் புர்னாமுடனான நெடுநாள் நட்பு ஆரம்பமாகியது. பேடன் பவல், இக்காலங்களில் எதிரிகளின் பிரதேசத்தில் உளவு பார்த்தல் தொடர்பான பல அனுபவங்களையும் பெற்றுக்கொண்டார். இளைஞர்களுகான சாரணியம் நூலில் எழுதுவதற்கான பல எண்ணங்களையும் இங்கிருந்தே பெற்றுக்கொண்டார். பேடன் பவலின் கைத்திறன்களை மேலும் அதிகப்படுத்துவதற்கு புர்னாம் உறுதுணையாய் அமைந்தார். பின்னர், பிரித்தானிய இராணுவத்திற்கு மேலும் பலர் தேவையானதால், ஆராய்தல், சுவடறிதல் ஆகியவறில் ஈடுபாடுகொண்ட இளைஞர்களுக்குக் கைத்திறன் பயிற்சி மற்றும் இராணுவப்பயிற்சிகளை புர்னாமும் பேடன் பவலும் இணைந்து வழங்கினர். இக்காலத்திலேயே, புர்னாமைப்போல பேடன் பவலும் பிரதாரத் தொப்பியை அணிய ஆரம்பித்தார். அத்துடன் குடு மிருகக் கொம்பினை ஊதுவதை ஆரம்பித்ததும் இக்காலப்பகுதியிலேயே ஆகும். இம்மிருகக் கொம்பு போரின் முன் ஊதப்படுவதாகும். இதனையே பேடன் பவல் பிறவுன்சித்தீவுப் பாசறையில் சாரணர்களை பயிற்சியின் முன் ஒரு இடத்தில் ஒன்றிணைப்பதற்குப் பயன்படுத்தினார்.
# மெரினா நீச்சல் குளம்

மற்றும் வங்காள விரிகுடா கடல்]]  

**மெரினா நீச்சல் குளம்** (*Marina Swimming Pool*) இந்தியாவின் தமிழ்நாடு மாநிலத் தலைநகரான சென்னையின் மெரினா கடற்கரையில் அமைந்துள்ளது. இந்த நீச்சல் குளமானது சென்னை மாநகராட்சிக்கு சொந்தமாது. நீச்சல் குளம் காலை 5.30 மணி முதல் மாலை 8.30 மணி வரை இயங்கி வருகிறது.கோடை காலத்தில் வெயிலின் கொடுமையில் இருந்து தப்பிப்பதற்காகவும் வார இறுதியிலும் ஆயிரக்கணக்கான மக்கள் இந்த நீச்சல் குளத்தை நாடி வருகின்றனர் . 2009 ஆம் ஆண்டு 70 இலட்சம் இந்திய ரூபாய் மதிப்பில் புணரமைக்கப்பட்டது. தற்போது இந்த நீச்சல் குளமானது குத்தகை முறையில் தனியாரால் பராமரிக்கப்பட்டு வருகிறது .  

## அமைப்பு மற்றும் வசதிகள்
நீச்சல் குளம் 100 மீட்டர் நீளமும், 30 மீட்டர் அகலமும் கொண்டது. ஒரே நேரத்தில் 400 பேர் வரை குளிக்கும் வசதி உள்ளது.இந்த நீச்சல் குளத்தில் . ஆண்கள் பெண்கள் உடை மாற்றுவதற்கு தனி அறைகள்,வாகன நிறுத்துமிடம், கழிப்பறைகள், குடிநீர் உள்ளிட்ட வசதிகள் உள்ளன .ஆண்கள், பெண்கள் என்று தனித்தனியாக ஒரு குறிப்பிட்ட நேரத்தில் குளிக்க அனுமதிக்கப்படுகிறது.  

## கட்டணம் மற்றும் பயிற்சிகள்
ஒரு மணி நேரம் குளிப்பதற்கு இந்திய மதிப்பில் ரூபாய் 15 கட்டணமாக வசூலிக்கப்படுகிறது. அது மட்டுமல்லாமல் நீச்சல் பயிற்சிகளும் அளிக்கப்படுகின்றன. வருடந்தோறும் கோடை கால சிறப்பு பயிற்சியும் வழங்கப்படுகிறது.  
| கோடை கால சிறப்பு பயிற்சி நேர அட்டவணை |  |  |
| --- | --- | --- |
| குழந்தைகள் மற்றும் பெரியவர்கள் | காலை 5.30 முதல் 8.30 வரை |  |
| பெண்கள் மற்றும் குழந்தைகள் | காலை 8.30 முதல் 9.30 வரை |  |
| குழந்தைகள் மற்றும் பெரியவர்கள் | மாலை 8.30 முதல் 9.30 வரை | } |

## சலுகைகள்
சென்னை மாநகராட்சி பள்ளிகளில் பயிலும் 6 முதல் 10 வரையிலான மாணவர்களுக்கு காலை 5.30 மணி முதல் 7.30 மணி வரை இலவசமாக நீச்சல் பயிற்சி தரப்படுகிறது. .மேலும் அவர்களுக்கு சத்தான உணவும் நீச்சல் உடைகளும் இலவசமாக வழங்கப்படுகிறது. சென்னை மாநகராட்சி அலுவலர்கள் மற்றும் அவர்களின் குழந்தைகளுக்கு இலவச அனுமதி அளிக்கப்படுகிறது.  

## ஒளிக்கோப்பு
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை



**காசிம்புதுப்பேட்டை ஊராட்சி ஒன்றிய நடுநிலைப்பள்ளியானது** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள காசிம்புதுப்பேட்டை கிராமத்தில் அமைந்துள்ள அரசுப் பள்ளியாகும்.  

## நிர்வாகம்
தமிழ்நாடு அரசின் ஒருங்கிணைந்த பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி திருவரங்குளம் வட்டாரக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் எட்டாம் வகுப்பு இப்பள்ளியில் பயிற்றுவிக்கப்படுகிறது.  

## மாணவர்கள் மற்றும் ஆசிரியர்கள்
இப்பள்ளியில் 136 மாணவர்கள் கல்வி பயின்று வருகின்றனர்.ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் இரண்டு இடைநிலை ஆசிரியைகள் பணியாற்றி வருகின்றனர். பள்ளியின் வளர்ச்சியில் இவ்வூர் மக்களின் பங்களிப்பு அளப்பறியது . இப்பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான விலையில்லா பாடநூல், சீருடை, குறிப்பேடுகள், காலணிகள், எழுதுபொருட்கள், உதவித்தொகைகள் போன்றவை வழங்கப்படுகின்றன.  

## கற்றல் முறைகள்
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்றல் கற்பித்தல் நடைபெறுகிறது.  

## செயல்பாடுகள்
இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன .  
- கிராமக் கல்விக் குழு
- பள்ளி மேலாண்மைக் குழு
- பெற்றோர் ஆசிரியர் கழகம்
- அன்னையர் குழு
- பள்ளி சுகாதார குழு

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன  
சுற்றுச்சூழல் மன்றம்  
அறிவியல் மன்றம்  
மொழி மன்றம்  

### விழாக்கள்
காசிம்புதுப்பேட்டை ஊராட்சி ஒன்றிய நடுநிலைப்பள்ளியில் பல்வேறு விழாக்கள் நடத்தப்படுகின்றன.  
- ஆண்டு விழா
- கல்வி வளர்ச்சி நாள் விழா (காமராசர் பிறந்த தினம்)
- அறிவியல் தினம்
- உணவுத் திருவிழா
# விசாகப்பட்டினம் துறைமுகம்



**விசாகப்பட்டினம் துறைமுகம்** இந்தியாவில் உள்ள 13 முக்கிய துறைமுகங்களில் ஒன்றாக விளங்குகிறது. ஆந்திர பிரதேசத்தின் விசாகப்பட்டினம் மாவட்டத்தில் அமைந்துள்ள இந்தத் துறைமுகம் சரக்குகளை கையாளுவதில் இந்தியாவின் இரண்டாவது பெரிய துறைமுகமாக விளங்குகிறது. . விசாகப்பட்டினத் துறைமுகம் இந்தியாவின் கிழக்கே வங்காள விரிகுடா கடற்கரையில் சென்னை துறைமுகத்திற்கும் கொல்கத்தா துறைமுகத்திற்கும் இடையே அமைந்துள்ளது.  

## வரலாறு
கடற்கரை துறைமுகம்]]  

19 ஆம் நூற்றாண்டில் இந்தியாவின் மத்திய மாகாணங்களை அணுக கிழக்குக் கரையோரத்தில் ஒரு துறைமுகத்தை கட்டியெழுப்ப வேண்டிய தேவை பிரித்தானியர்களால் உணரப்பட்டது. பிரித்தானிய கடற்படை அதிகாரி கோல்ட் எச். கார்ட்ரைட் ரீட் விசாகப்பட்டினத்தில் ஒரு துறைமுகம் அமைப்பதற்கு ஆங்கிலேய அரசிடம் முன்மொழிந்தார். முதலாம் உலகப் போருக்குப் பின்னரே துறைமுகம் கட்ட அனுமதி கிடைத்தது. மத்திய மாகாணங்களில் இருந்து மாங்கனீசு தாது ஏற்றுமதி செய்ய 1927 மற்றும் 1933 ஆம் ஆண்டுகளுக்கு இடையில் வங்காள நாக்பூர் இரயில்வே மூலம் உள் துறைமுகம் கட்டப்பட்டது 1967 ஆம் ஆண்டு திசம்பர் 19 ஆம் தேதி லார்ட் வில்லிங்டனால் 378 லட்சம் செலவில் துறைமுகம் கட்டப்பட்டு திறக்கப்பட்டது.  

## துறைமுகத்தின் அமைப்பு
விசாகப்பட்டினத் துறைமுகமானது வெளிப்புற துறைமுகம், உள் துறைமுகம் மற்றும் மீன்பிடி துறைமுகம் ஆகிய மூன்று துறைமுகங்களை கொண்டுள்ளது. வெளிப்புற துறைமுகத்தில் 17 மீட்டர் நீளமுள்ள கப்பல்களை கையாளும் திறனைக் கொண்டுள்ள இது 6 அடுக்குகளைக் கொண்டுள்ளது. சிறிய உள் துறைமுகமானது 18 அடுக்குகளைக் கொண்டவைகளாக உள்ளன..இரும்புத் தாது, மாங்கனீசுத் தாது, எஃகுப் பொருட்கள், பொதுச் சரக்கு, நிலக்கரி, கச்சா எண்ணெய் ஆகியவை இந்தத் துறைமுகத்தில் கையாளப்படும் முக்கிய பொருட்களாகும்  

## நவீனமயமாக்கல்
விசாகப்பட்டினத் துறைமுகப் பொறுப்புக் கழகமானது 2016-17இல் 130 மில்லியன் டன்கள் சரக்குகள் கையாளும் திறனை அதிகரிக்கும் நோக்கில் விரிவுபடுத்தப்பட்டு, 13,000 கோடி ரூபாய் முதலீடு செய்யப்பட்டது.
# ஜூரோங் பறவைகள் பூங்கா


**ஜூரோங் பறவைகள் பூங்கா** (*Jurong Bird Park*) என்பது சிங்கப்பூரில் உள்ள ஜூரோங் நகரில் அமைந்துள்ளது ஒரு பறவைக் காட்சியகம் ஆகும்..  

இது சுற்றுலாப் பயணிகளை ஈர்க்கக் கூடிய பூங்காவாக இருக்கிறது. சிங்கப்பூர் வனவிலங்கு பாதுகாப்பு அமைப்பால் நிர்வகிக்கப்படும் இந்தப் பறவை பூங்கா, 0.2 சதுர கிலோமீட்டர் பரப்பளவில் (49 ஏக்கர்) ஜுரோங் மலையின் மேற்குச் சரிவில் அமைந்துள்ளது. ஜூரோங் பகுதியின் மிக உயரமான பகுதியில் இப்பூங்கா அமைந்துள்ளது.  

## வரலாறு

நிரந்தரமான பறவைகள் காட்சியக யோசனை முதன்முதலாக 1968ஆம் ஆண்டில் சிங்கப்பூர் நிதி அமைச்சராக இருந்த கோக் கெங் சுய் என்பவரால் முன்மொழியப்பட்டது. பிரேசில் நாட்டின் ரியோ டி ஜெனிரோவில் உலக வங்கிக் கூட்டத்தில் கோக் கெங் சுய் கலந்துகொள்ள சென்றபோது அந்நாட்டின் விலங்கியல் பூங்காவிற்கு பயணம் செய்தார். அப்பொழுது தோன்றிய யோசனையின் விளைவாகவே இப்பூங்கா துவங்குவதற்கான முன்னெடுப்புகள் மேற்கொள்ளப்பட்டன. சிங்கப்பூரர்களுக்கு நகர்ப்புற வாழ்க்கையிலிருந்து விலகி இயற்கையுடன் ஓய்வெடுக்கக்கூடிய இடமாக இப்பூங்கா இருக்கும் என்பதை அவர் உறுதிப்படுத்தினார். 1969ஆம் ஆண்டு சனவரி மாதத்தில் பறவைகள் பூங்கா அமைப்பதற்கான வேலை தொடங்கியது. ஜூரோங்கில் உள்ள புக்கிட் பெரோபோக்கின் மேற்கு சரிவில், இந்த திட்டத்திற்காக 35 ஏக்கர் நிலம் தேர்ந்தெடுக்கப்பட்டது. பறவை பூங்கா பணிகள் 1969ஆம் ஆண்டின் இறுதியில் முடிக்கப்படும் என்று எதிர்பார்க்கப்பட்டது. இருப்பினும் பணிகள் முடிந்து சனவரி 3, 1971-இல், 3.5 மில்லியன் டாலர் செலவில் கட்டப்பட்ட ஜூரோங் பறவைகள் பூங்கா பொது மக்கள் பார்வையிட திறக்கப்பட்டது.  

## காட்சிகள்
### ஆப்பிரிக்க நீர்வீழ்ச்சி நடைபாதை

ஆப்பிரிக்க நீர்வீழ்ச்சி நடைபாதை பறவைக்காட்சியானது 2 ஹெக்டர் (4.9 ஏக்கர்) பரப்பளவில் அமைந்துள்ள உலகின் இரண்டாவது நடைபாதை பறவைக் காட்சியாகும். 50க்கும் மேற்பட்ட சிற்றினங்களை சேர்ந்த 600 சுதந்திரமாக பறந்து திரியும் பறவைகள் இங்கு காணப்படுகின்றன. 30 மீட்டர் (98 அடி) உயரத்துடன் உலகின் உயரமான மனிதனால் உருவாக்கப்பட்ட நீர்வீழ்ச்சிகளில் ஒன்றாக ஜுராங் நீர்வீழ்ச்சி இருக்கிறது.  

### டைனோசர் வம்சாவளியின பறவைகள் காட்சி
பூங்காவின் ஓரத்தில் டைனோசர்களின் முன்னோடிகளான பறக்க இயலா பறவைகளின் காட்சிக்கூடம் அமைந்துள்ளது. இங்கு தீக்கோழி, ஈமு, நியூ கினியத் தீக்கோழி ஆகிய உள்ளிட்ட பல பறவைகள் காணப்படுகின்றன.  

### தென் கிழக்காசிய நாட்டுப் பறவைகளின் நடைபாதை காட்சி

இங்கு தென் கிழக்காசிய நாட்டுப் பறவைகள் மரங்களில் சுதந்திரமாக திரியவிடப்பட்டுள்ளன.  

### மர மேம்பால நடைபாதை
32,000 சதுர அடியில் பூங்காவை மேலிருந்து பார்க்கக்கூடிய வகையில் மர மேம்பால நடைபாதை அமைக்கப்பட்டுள்ளது. இங்கு வண்ணக்கிளிகள் மற்றும் குறுங்கிளிகள் காணப்படுகின்றன.  

### பென்குயின் காட்சியறை
1.600 சதுர மீட்டரில் 69 அடி உயர வெப்பநிலை மாற்றக்கூடிய உள்ளரங்கில் ஐந்து வகையான பென்குயின் இனங்கள் காட்சிப்படுத்தப்பட்டுள்ளன.  

## பறவைகளின் பட்டியல்

## படங்கள்
# பொற்பனைக்கோட்டை



**பொற்பனைக்கோட்டை** என்பது புதுக்கோட்டைக்கு கிழக்கே சுமார் 6 கி.மீ தொலைவில் உள்ள பழமையான முற்றிலும் சிதிலமடைந்த செங்கல் கோட்டையாகும்.  

## அமைப்பு

இக்கோட்டையைச் சுற்றி இடிந்த நிலையில் மதில்சுவர் செங்கற்கள் குவிந்து காணப்படுகின்றன. கோட்டையைச் சுற்றி நான்கு நுழைவாயில்கள் இருந்ததற்கான தடயங்கள் காணப்படுகிறது. கோட்டையினுள்ளே அகழி இருந்ததற்கான அடையாளங்களும் ஒரு குளமும் காணப்படுகிறது. கோட்டையானது மையத்தில் வட்ட வடிவில் இருந்ததற்கான சுவடுகளும் காணப்படுகின்றன. இதை அரண்மனைத்திட்டு என்ற பெயரில் உள்ளூர் மக்கள் அழைக்கின்றனர். கோட்டையின் வட்ட வடிவ அமைப்பு செயற்கை கோள் புகைப்படத்தில் தெளிவாகத் தெரிகிறது. இக்கோட்டையில் சுரங்கம் ஒன்று இருப்பதாகவும், அது இங்கிருந்து 6 கி.மீ தொலைவில் உள்ள திருவரங்குளம் வரை செல்வதாகவும் உள்ளூர் மக்களால் நம்பப்படுகிறது.  

## மரபுவழிக் கூற்றுகள்
நாயக்க மன்னர்கள் ஆட்சிக் காலத்தில் கார்குறிச்சி (திருக்கட்டளை), சிங்கமங்கலம் முதலான பகுதிகளில் படைகள் தங்கி இருந்ததாகக் கல்வெட்டுகள் (711,683) தெரிவிக்கின்றன. தொண்டைமான்கள் புதுக்கோட்டை நகரைப் புதிதாக அமைத்த பின்பு புதுக்கோட்டை, பொற்பனைக்கோட்டை முதலான ஊர்கள் படைகள் தங்கும் இடங்களாக இருந்திருக்கலாம் என கருதப்படுகிறது. மேலும் இக்கோட்டையில் இருந்த பனைமரத்தில் தங்க பனம்பழம் காய்த்ததாகவும் அதனால் பொற்பனைக்கோட்டை என அழைக்கப்படுவதாகவும் கூறப்படுகிறது. இக்கோட்டையின் வரலாறாக உள்ளூர் மக்கள் செவிவழிச் செய்திகள் சிலவற்றையும் கூறுகின்றனர்.  

## தொல்பொருள் கண்டுபிடிப்புகள்
2012 ஆம் ஆண்டு இந்தக் கோட்டையிலுள்ள குளக்கரையில் பழந்தமிழ் கல்வெட்டுகளுடன் கூடிய நடுகல் கண்டுபிடிக்கப்பட்டது. இந்நடுகல் தஞ்சை தமிழ்ப் பல்கலைகழகத்தில் தொல்லியல் மற்றும் கல்வெட்டியல் துறையில் வைத்துப் பாதுகாக்கப்பட்டுள்ளது. இக்கல் முக்கோண வடிவில் 2 அடி நீளமும் 2 அடி உயரமும் 10 செமீ பருமனுடையது.  
கோட்டைச் சுவருக்கு வெளியே பாறைப் பகுதியில் வட்டமாகவும், நீளமாகவும் சுடுமண் வார்ப்புக்குழாய்கள், உருக்கு கலன்கள் கண்டுபிடிக்கப்பட்டுள்ளன.  

## ஆலயங்கள்
இக்கோட்டையின் நான்கு திசைகளிலும் நான்கு கோயில்கள் உள்ளன. கோட்டையின் கிழக்குப்பகுதியில் கீழக்கோட்டை ஆதி முனீஸ்வரர் கோயில், மேற்கு பகுதியில் மேலக்கோட்டை முனீஸ்வரர் கோயில், வடக்குப் பகுதியில் காளியம்மன் கோயில், தெற்கே ஐயனார் கோயில் உள்ளது.  

## ஒளிக்கோப்பு
# புகைப்பனி


புகையும் பனியும் கலந்து **புகைப்பனி** (*Smog*) உருவாகின்றது. இது விலங்குகளுக்கு நுரையீரல் ஒவ்வாமையை ஏற்படுத்துவதுடன் தாவரங்களின் வளர்ச்சியையும் பாதிக்கிறது. தெருக்களில் துாசிமண்டலத்தைப் புகைப்பனி உருவாக்குவதால் சாலை விபத்துகள் அதிகாிக்கின்றன. 2016 டிசம்பாில் புதுடெல்லியில் புகைப்பனியால் பள்ளிகளுக்கு விடுமுறையளிக்கப்பட்டது. முதன்முதலில் 1905 ஆம் ஆண்டு புகையும் பனியும் இணைத்து புகைப்பனி என்ற சொல்லை உருவாக்கினர். அதாவது SMOKE (புகை) + FOG (பனி) = SMOG (புகைப்பனி) என ஆனது.  

இது ஒரு காற்று மாசுபாடு ஆகும். வாகனப்புகை மற்றும் தொழிற்சாலைப் புகை ஆகியவை வளிமண்டல காற்று மற்றும் சூாிய ஒளியுடன் வினை புாிவதால் புகைப்பனி உருவாகின்றது. காற்று மாசுபாட்டை பூமிக்கு மிக அருகில் புகைப்பனி வைத்திருப்பதால் காற்றில் நச்சுத்தன்மை அதிகமாகிறது.  

## வரலாறு
1905 ஆம் ஆண்டு நடைபெற்ற பொது சுகாதார மாநாட்டில் ஹென்றி அன்டனி டேஸ் வோக்ஸ் (Dr. Henry Antoine Des Voeux) என்பாா் அளித்த கட்டுரையில் SMOKE (புகை) + FOG (பனி) = SMOG (புகைப்பனி) என்ற வார்த்தையை முதன்முதலில் பயன்படுத்தினார்.  

## காரணங்கள்

### இயற்கை காரணங்கள்
எாிமலை வெடிப்பில் வெளியேறும் கந்தக டை ஆக்சைடு மற்றும் துாசியே புகைப்பனி உருவாக இயற்கை காரணமாகிறது.  

### செயற்கை காரணங்கள்
நிலக்கரிப் புகை, வாகனப்புகை, தொழிற்சாலைப் புகை மற்றும் பெட்ரோலியப் பொருட்களால் வரும் புகை ஆகியவை புகைப்பனி உருவாக செயற்கை காரணமாகிறது.  

## புகைப்பனியில் உள்ளவை
கார்பன் மோனோ ஆக்சைடு, நைட்ரஜன் ஆக்சைடுகள், எளிதில் ஆவியாகும் காிமப்பொருட்கள், கந்தக டை ஆக்சைடு, ஹைட்ரோ கார்பன்கள், விச வாயுக்கள்,தரை நிலை ஓசோன் ஆகியவை புகைப்பனியில் உள்ள வாயுக்கள் ஆகும்.  

## புகைப்பனியால் ஏற்படும் பாதிப்புகள்
மூச்சுக்குழாய் அழற்சி, ஆஸ்துமா, நுரையீரல் நோய்களை ஏற்படுத்துகிறது. மூச்சு திணறல், இழப்பு, இருமல் போன்ற நோய்களை ஏற்படுத்துகிறது. புற்று நோய், ஞாபக மறதி நோய், குழந்தைகள் குறைபாடுடன் பிறத்தல் போன்றவற்றிற்கும் காரணமாகிறது.
# புதுக்கோட்டை மாவட்ட மருத்துவமனைகள்

புதுக்கோட்டை மாவட்டத்தில் தமிழ்நாடு மருத்துவப் பணிகள் இயக்குநரகத்தின் கீழ் 31 அரசு மருத்துவமனைகள் 1 மருந்தகம் 77 தொடக்கநிலை நல்வாழ்வு நிலையங்கள் 258 நலவாழ்வுத் துணை மையங்கள் செயல்பட்டு வருகின்றன.  

## மாவட்ட தலைமை மருத்துவமனை, மருத்துவக் கல்லூரி
புதுக்கோட்டை மாவட்டத்தில் செயல்பட்டு வந்த மாவட்டத் தலைமை மருத்துவவைமனை புதிய அரசு மருத்துவக்கல்லூரி மருத்துவமனையாக தரம் உயர்த்தப்பட்டுள்ளது. புதுக்கோட்டையில் 200 கோடி ரூபாய் செலவில் புதிய அரசு மருத்துவக் கல்லூரி 2017-18ஆம் கல்வியாண்டு முதல் 150 மாணவர்கள் சேர்க்கையுடன் தொடங்க கட்டடப் பணிகள் நடைபெற்று வருகின்றன . இதற்கான ஆயத்தப் பணிகளை மேற்கொள்ள ஒரு சிறப்பு அலுவலர்- முதல்வர் நியமனம் செய்யப்பட்டுள்ளார். விரைவில் மருத்துவ மாணவர்கள் சேர்க்கப்பட்டு வகுப்புகள் தொடங்கும் என எதிர்பார்க்கப்படுகிறது.  

## அரசு மருத்துவமனைகள்
2015-2016 ஆண்டு புள்ளி விவரப்படி புதுக்கோட்டை மாவட்டத்தில் 15 அரசு மருத்துவமனைகளும் 15 சித்த மருத்துவமனைகளும் 1 ஓமியோபதி மருத்துவமனை என மொத்தம் 31 அரசு மருத்துவமனைகள் செயல்படுகின்றன.  

## அரசு தொடக்கநிலை நலவாழ்வு நிலையங்கள்
2015-2016 ஆண்டு புள்ளி விவரப்படி புதுக்கோட்டை மாவட்டத்தில் 64 அரசு தொடக்கநிலை நலவாழ்வு நிலையங்களும், 2 ஆயுர் வேத மருத்துவத்திற்கான தொடக்கநிலை நலவாழ்வு நிலையங்களும், 11 சித்த மருத்துவத்திற்கான தொடக்கநிலை நலவாழ்வு நிலையங்களும் செயல்பட்டு வருகின்றன. மேலும் ஊரக அளவில் பொதுமக்களுக்கு சிகிச்சை அளிக்க புதுக்கோட்டை மாவட்டம் முழுவதும் 258 துணை நலவாழ்வு நிலையங்களும் ஏற்படுத்தப்பட்டுள்ளன.  

### ஒன்றிய வாரியாக தொடக்கநிலை நலவாழ்வு நிலையங்களின் எண்ணிக்கை
| ஒன்றியம் /நகராட்சியின் பெயர் | அரசு தொடக்கநிலை நலவாழ்வு நிலையங்கள் | துணை நலவாழ்வு நிலையங்கள் |  |
| --- | --- | --- | --- |
| புதுக்கோட்டை | 3 | 13 |  |
| கந்தர்வக்கோட்டை | 3 | 15 |  |
| அரிமளம் | 5 | 15 |  |
| திருமயம் | 5 | 16 |  |
| பொன்னமராவதி | 3 | 20 |  |
| விராலிமலை | 4 | 21 |  |
| அன்னவாசல் | 7 | 22 |  |
| குன்றான்டார்கோவில் | 4 | 18 |  |
| திருவரங்குளம் | 8 | 29 |  |
| கரம்பக்குடி | 5 | 19 |  |
| அறந்தாங்கி | 6 | 26 |  |
| ஆவுடையார்கோவில் | 4 | 15 |  |
| மணமேல்குடி | 4 | 13 |  |
| மொத்தம் | 61 | 242 |  |
| அறந்தாங்கி நகராட்சி (நகர ஆரம்ப சுகாதார நிலையம்) | 1 | 4 |  |
| புதுக்கோட்டை நகராட்சி (நகர ஆரம்ப சுகாதார நிலையம்) | 2 | 12 |  |
| மொத்தம் | 3 | 16 |  |
| பெரு தொத்தம் | 64 | 258 | } |

## மருத்துவப் பணியாளர்களும் வசதிகளும்
அரசு மருத்துவைமனைகளில் பொதுமக்களுக்கு இலவசமாக சிகிச்சை அளிக்கப்படுகிறது. மொத்தமாக புதுக்கோட்டை மாவட்ட அரசு மருத்துவமனைகளில் 1761 படுக்கை வசதிகளும் 372 அரசு மருத்துவர்களும் 657 செவிலியர்களும் மற்றும் குறிப்பிடத்தக்க அளவில் பிற மருத்துவப் பணியாளர்களும் பணிபுரிகின்றனர்.  

### சிகிச்சை விவரம்
புதுக்கோட்டை மாவட்டத்தில் அரசு மருத்துவமனைகளில் 2015-2016 ஆம் ஆண்டில் நோய் வாரியாக சிகிச்சை பெற்றோர் விவரம் பின்வருமாறு:  
| வரிசை எண் | நோய் | புத்தறிவியல் மருத்துவ முறையில் சிகிச்சை பெற்றோர் (அலோபதி) | சித்த மருத்துவ முறையில் சிகிச்சை பெற்றோர் |  |
| --- | --- | --- | --- | --- |
| 1 | இயல்பான காய்ச்சல் | 13080 | 567 |  |
| 2 | தைபாய்டு காய்ச்சல் | 17 | - |  |
| 3 | காசநோய் | 1496 | - |  |
| 4 | தொழுநோய் | 97 | - |  |
| 5 | வாத நோய் | - | 503 |  |
| 6 | மிகை அழுத்த நோய்கள் | 3013 | - |  |
| 7 | இரத்த ஓட்டத் தடை, இதய நோய்கள் | 654 | - | } |
# சாரணர்

**சாரணர்** என்போர் சாரணியத்தில் ஈடுபடும் ஆண் அல்லது பெண் ஆவர். இவர்கள் பொதுவாக 10 தொடக்கம் 18 வயதுப் பிரிவினராகவே காணப்படுவர். வயதின் அடிப்படையில் கனிஷ்ட, சிரேஷ்ட எனும் இரு வகையாக இவர்கள் வகைப்படுத்தப்படுகின்றனர். 20 முதல் 40 வரையான சாரணர்களை உள்ளடக்கிய குழு, *துருப்பு* (Troop) எனவும் அத்துருப்புக்களில் 6 தொடக்கம் 8 வரையான உறுப்பினர்களைக் கொண்ட பிரிவு *அணி* எனவும் குறிப்பிடப்படுகின்றன. ஒவ்வொரு துருப்பிலும் சாரணத் தலைவர்கள் காணப்படுவர். சாரண செயற்பாடுகள் துருப்பு அல்லது அணி ரீதியாகவே மேற்கொள்ளப்படுகின்றன.  

சாரணர்கள் பொதுவாக, சாரணர், கடற்காரணர் வான் சாரணர் என மூன்று வகைப்படுத்தப்படுகின்றனர். சாரணர்களின் இயக்கம் 1907இல் பேடன் பவல் என்பவரால் ஆரம்பிக்கப்பட்டது.  

## உதவும் துறவிகள்
- சாரணன் ஒருவன் நிலம், நீர், வானம் ஆகிய எங்கும் இயங்க வல்லவர் என்று மணிமேகலை குறிப்பிடுகிறது. இந்தச் சாரணன் சோழ வேந்தன் நெடுமுடிக் கிள்ளிக்கு உதவியிருக்கிறான்.
- சாரணர் நல்ல அறிவுரைகளை வழங்குவர் என்று கவுந்தி அடிகள் குறிப்பிடுகிறார்.
- சாரணர் அறநெறிகளைக் கூறுபவர்.
- கோவலன், கண்ணகி, கவுந்தி அடிகள் மூவரும் திருவரங்கத்தில் தங்கியிருந்தபோது "பண்டைய வினைகள் நீங்கி நலம் பெறுவாயாக" என்று கவுந்தி அடிகளையே வாழ்த்தும் அளவுக்குச் சாரணர் சிறப்புப் பெற்றவர்கள். அவர்கள் சமண முனிவர் கூறிய நோன்பிலிருந்து பிறழாதவர்கள்.
- புகார் நகரத்து விழாக்காலங்களில் சாரணர் வருவர். அங்கு உலக நோன்பிகள் இட்டு வைத்திருக்கும் சிலாதலம் என்னும் இருப்பிடத்தில் தங்கிச் செல்வது வழக்கம்.
- 18 தேவ கணங்களில் ஒருவர் சாரணர் என்று "மூவறு கணங்கள்" என வரும் சிலப்பதிகாரத் தொடருக்கு உரை எழுதும் பழைய உரை ஒன்று சாரணரை ஒரு கணத்தவர் என்று குறிப்பிடுகிறது.
- நாகமலைத் தீவில் சாரணர் திரிந்த செய்தியையும் மணிமேகலை நூல் குறிப்பிஇடுகிறது.
# பி. பக்தவச்சலம்



**பி. பக்தவச்சலம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1957 | சோளிங்கர் | இந்திய தேசிய காங்கிரசு | 55.44 | } |
# நிக்கல் செலீனைடு



**நிக்கல் செலீனைடு** *(Nickel selenide)* என்பது NiSe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பல உலோக சால்கோகெனைடு சேர்மங்களுடன் ஒப்பிடுகையில் நிக்கல் செலீனைடு சேர்மத்திற்கான முகவிளக்கப் வரைபடம் சிக்கலானது ஆகும். பைரைட்டு கட்டமைப்பில் அமைந்த NiSe2 மற்றும் Ni2Se3. போன்ற நிக்கலின் வேறு இரண்டு செலீனைடுகள் அறியப்பட்டுள்ளன. பொதுவாக, நிக்கல் செலீனைடு விகிதவியல்வீத அளவுகளில் உருவாவதில்லை. எனவே Ni1-xSe, என்ற வாய்ப்பாட்டால் குறிப்பிடப்படுகிறது. (0 < x <0.15) நிக்கல் செலீனைடு நுண்துகளாகக் கிடைக்கும்போது கருப்பு நிறத்தில் திண்மக் குறைக்கடத்தியாகவும், பெருமளவில் படிகங்களாகக் கிடைக்கும்போது பளபளப்பாகவும் கிடைக்கிறது. எல்லா கரைப்பான்களிலும் நிக்கல் செலீனைடு கரைகிறது. ஆனால், ஆக்சிசனேற்றும் அமிலங்களால் இது வலிமையாக தரமிறக்கப்படுகிறது.  

## தயாரிப்பு

நிக்கல், செலீனைடு தனிமங்கள் உயர் வெப்பநிலை வினைகளில் இணைந்து கலப்புமுக விளைபொருட்களாக உருவாகின்றன. ஓர் அழுத்தக்கலனில் உள்ள திரவ அமோனியாவில் தனிமங்களை இட்டு மிதவெப்பமுறை வினையினாலும் இதனைத் தயாரிக்கலாம்.  

## கட்டமைப்பு

தொடர்புடைய பிற பொருட்களைப் போல நிக்கல் செலீனைடும் நிக்கல் ஆர்சினைடு நோக்குருவை ஏற்றுள்ளது. இக்கட்டமைப்பில் நிக்கல் எண்முகத்துடனும் செலீனைடுகள் முக்கோணப்பட்டகத் தளமாகவும் உள்ளன.
# அரங்கநாதன்



**ஆர். என். அரங்கநாதன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டில் நடந்த தமிழ்நாடு சட்டமன்றத் தேர்தலில், சோளிங்கர் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1967 | சோளிங்கர் | திராவிட முன்னேற்றக் கழகம் | 51.67 | } |
# கே. எம். கலைச்செல்வி



**கே. எம். கலைச்செல்வி** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | காட்பாடி | அஇஅதிமுக | 54.31 | } |
# கோ. ரகுபதி



**கோ. ரகுபதி** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  
## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | காட்பாடி | அஇஅதிமுக | 55.07 | } |
# என். ஏ. பூங்காவனம்



**நா. அ. பூங்காவனம்** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் இந்திய பொதுவுடமைக் கட்சியின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | காட்பாடி | இந்திய பொதுவுடமைக் கட்சி | 45.61 | } |
# எம். ஏ. ஜெயவேலு



**எம். ஏ. ஜெயவேலு** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1977ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | காட்பாடி | அஇஅதிமுக | 37.68 | } |
# ஜி. நடராசன்



**ஜி. நடராசன்** (G. Natarajan) ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1967 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1967 | காட்பாடி | திராவிட முன்னேற்றக் கழகம் | 50.47 | } |
# பி. ராசகோபால்



**பி. ராசகோபால்** ஓர் இந்திய அரசியல்வாதியும் தமிழக சட்டமன்றத்தின் காட்பாடி சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் காட்பாடி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.  

## வகித்த பதவிகள்
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1962 | காட்பாடி | இந்திய தேசிய காங்கிரசு | 44.19 | } |
# கரைப்பானால் பிரித்தெடுத்தல்



**கரைப்பானால் பிரித்தெடுத்தல்** *(Solvent extraction)* என்பது கரிமச் சேர்மங்கள் நீரைவிட கரிம கரைப்பான்களில் அதிகம் கரையும் என்ற கரைதிறன் தத்துவத்தை அடிப்படையாகக் கொண்ட ஒரு பிரித்தல் முறையாகும். நீர்மம்-நீர்மம் சாறு இறக்குதல் அல்லது நீர்மம்-நீர்மம் பிரிப்புமுறை என்ற பெயர்களாலும் இம்முறை அழைக்கப்படுகிறது. கலக்காத இரண்டு திரவங்கள் இம்முறையில் பயன்படுத்தப்படுகின்றன. உதாரணம் நீர் மற்றும் கரிமக் கரைப்பான்.  

வாசனை திரவியங்கள், தாவர எண்ணெய், அல்லது உயிரி எரிபொருள் போன்றவற்றின் பிரித்தல் செயல்முறையில் கரைப்பானால் சாறு இறக்குதல் முறை பயன்படுத்தப்படுகிறது. கதிரியக்க அணு எரிபொருளில் இருந்து புளூட்டோனியத்தை பிரித்தெடுக்கவும் இம்முறை பயன்படுகிறது. பொதுவாக இம்முறை அணு மறுசெயல்முறை என்ற பெயரால் அழைக்கப்படுகிறது. மீட்டெடுக்கப்படும் புளூட்டோனியம் அணுக்கரு எரிபொருளாக மீண்டும் பயன்படுத்தப்படுகிறது.  

கரிமச்சேர்மமுள்ள நீரிய கரைசல் தகுந்த கரிமக் கரைப்பானுடன் சேர்த்து நன்கு குலுக்கப்படுகிறது. கரிமச் சேர்மம் கரைப்பானில் கரைந்து நிரிலிருந்து தனித்துப் பிரிகையடைகிறது. கரிம அடுக்கு, நீரிய அடுக்கு என்று இருவேறு அடுக்குகள் பிரிக்கப்படுகின்றன. பிரிபுனலைக் கொண்டு வடிகட்டுதல் முறையில் கரைப்பானிலுள்ள கரிமச் சேர்மம் (கரிம அடுக்கு) பிரிக்கப்படுகிறது. மாசுக்கள் நீரிலேயே தங்கிவிடுகின்றன தூயச் சேர்மம் காய்ச்சிவடித்தல் முறையில் பிரிக்கப்படுகிறது.  

பண்டைய காலத்தில் இருந்தே தாவர எண்ணெய்களுக்காக எண்ணெய் வித்துக்கள் மற்றும் எண்ணெய் சார்ந்த கட்டிகளை நசுக்கி பிழிந்து சாறு இறக்குதல் முறை இந்தியா போன்ற நாடுகளில் மேற்கொள்ளப்பட்டன. 20 ஆம் நூற்றாண்டின் தொடக்கத்தில் தாவர எண்ணெய் தொழிற்சாலைகளில் 5,00,000 காளை மாட்டு செக்குகள் பயன்படுத்தப்பட்டு 8,00,000 டன் தாவர எண்ணெய் உற்பத்தி செய்யப்பட்டது.
# கோட்டுரு வரைபடம்

யின் ஒரு நுண்ணிய பகுதியின் மீயிணைப்புகளைக் காட்டும் கோட்டுரு வரைபடம்.]]  
**கோட்டுரு வரைபடம்** (*Graph drawing*) என்பது கணிதம் மற்றும் கணினியியலின் ஒரு பகுதியாகும். இது சமூக வலை பகுப்பாய்வு, நிலப்படவரைவியல், மொழியியல் மற்றும் உயிர் தகவலியல் போன்ற பயன்பாடுகளிலிருந்து எழும் கோட்டுருக்களின் இரு பரிமாண வடிவங்களைப் பெறுவதற்கு  
வடிவவியல் கோட்டுரு கோட்பாடு மற்றும் தகவல் காட்சிப்படுத்தல் ஆகியவற்றின் முறைகளை ஒருங்கிணைக்கும் துறையாகும்.
# வடிவவியல் கோட்டுரு கோட்பாடு


**வடிவியல் கோட்டுரு** (*Geometric graph*) என்பது முனைகள் அல்லது விளிம்புகளை வடிவியல் பொருட்களுடன் தொடர்புபடுத்தும் ஒரு கோட்டுருவாகும்.  

## வகைகள்
வடிவியல் கோட்டுரு வகைகளுள் சில:  
### தள நேர்கோட்டு கோட்டுரு
தள நேர்கோட்டு கோட்டுரு என்பது யூக்ளிடிய தளத்தில் புள்ளிகளாக உட்பொதிவு செய்யப்பட்ட முனைகளையும் வெட்டிக்கொள்ளா கோட்டுத்துண்டுகளாக உட்பொதிவு செய்யப்பட்ட விளிம்புகளையும் கொண்டதொரு கோட்டுருவாகும். பேரியின் தேற்றப்படி (Fáry's theorem) (எந்தவொரு தள கோட்டுருவையும் தள நேர்கோட்டு கோட்டுருவாகக் கருதலாம். ஒரு புள்ளிகளின் கணத்தை முக்கோணமாக்குதல் தள நேர்கோட்டு கோட்டுருவாகும்.  

குவிவுப் பன்முகி ஒன்றின் வெளிவரைச் சட்டமானது தள நேர்கோட்டு கோட்டுருவாக இருக்கும். *k*-பரிமாண குவிவுப் பன்பரப்பியின் (polytope) வெளிவரைச் சட்டமானது K-முனை-இணைப்புக் கோட்டுருவாக அமையும்.  

### யூக்ளிடியக் கோட்டுரு
யூக்ளிடிய கோட்டுரு என்பது யூக்ளிடிய தளப் புள்ளிகளை முனைகளாகவும் அப்புள்ளிகளுக்குஅ இடையேயான யூக்ளிடிய தொலைவுகளை நீளங்களாகக் கொண்ட விளிம்புகளையும் கொண்ட தள நேர்கோட்டு கோட்டுருவாகும்.  

### வெட்டுக் கோட்டுரு
வெட்டுக் கோட்டுரு என்பது ஒவ்வொரு முனையும் ஒரு கணத்துடன் தொடர்புபடுத்தப்பட்ட கோட்டுருவாகும். மேலும் இக்கோட்டுருவில் தொடர்புபடுத்தப்பட்ட கணங்களின் வெட்டு வெற்றற்ற கணமாக இருக்கும்போது, கோட்டுருவிலுள்ள முனைகள் விளிம்புகளால் இணைக்கப்பட்டிருக்கும். ஸ்கைனெர்மேனின் அனுமானப்படி, ஒவ்வொரு தள நேர்கோட்டு கோட்டுருவையும் தளத்திலமைந்த கோட்டுத்துண்டுகளின் வெட்டுக் கோட்டுருவாகக் கொள்ளலாம்.
# சிவப்பு காணான் கோழி



**சிவப்பு கானாங்கோழி** (*Ruddy- breasted Crake, "Porzana fusca"*) ஒரு நீர்ப்பறவை ஆகும். இது ரெயில் மற்றும் கிரேக் (Crake) Rallidae குடும்பத்தைச் சேர்ந்ததாகும். இது கூச்ச இயல்புடைய ஒரு பறவை ஆகும்.  

## இனப்பெருக்கம்
இப்பறவை தென் ஆசியா, இந்திய துணைக்கண்டம், கிழக்கிலிருந்து தெற்காக சீனா, சப்பான், இந்தோனேசியா ஆகிய நாடுகளிலுள்ள சதுப்புநிலங்கள் மற்றும் ஈரநிலங்களில் இனப்பெருக்கம் செய்யும்.  

## கூடு
இவை சதுப்பு நிலங்களிலுள்ள சற்றே காய்ந்த பகுதிகளில் தரையில் கூடமைத்து 6 லிருந்து 9 முட்டைகள் வரை இடும்.  

## தோற்றம்
இப்பறவை 22 – 23 செமீ. நீளம் உடையது. இதன் உருவம் பக்கவாட்டில் தட்டையாக உள்ளது. இதன் மூலமாக இது கீழ்ப்பயிர்கள் மற்றும் நாணல்களின் ஊடே எளிதாக செல்ல முடியும். இதற்கு நீளமான கால்விரல்களும் சிறிய வாலும் உண்டு. இப்பறவைக்கு வெளிறிய பழுப்பு நிற அடிப்பகுதிகள் உண்டு. இதன் அலகு மஞ்சள் நிறத்தில் இருக்கும். மேலும் இதன் கண்கள், கால்கள் மற்றும் பாதங்கள் அனைத்தும் சிவப்பு நிறத்தில் இருக்கும்.  

## உணவு
இவை தாழ்வான நீர்நிலைகளிலோ நீர் தேக்கங்களிலோ உணவு தேடும். அவை தளிர்கள், பெர்ரிகள், பூச்சிகள் மற்றும் பெரிய நத்தைகளை  
உணவாக்கிக்கொள்ளும்.
# அபிராமி மெகா மால்

***அபிராமி மெகா மால்*** (Abhirami Mega Mall) சென்னை புரசைவாக்கத்தில் அமைந்திருந்த ஒரு பேரங்காடி ஆகும். இது 2003 இல் கட்டப்பட்டது. இதன் உரிமையாளர் அபிராமி ராமநாதன் என்பவராவார். இது பிரபலமான திரையரங்குகளைக் கொண்டிருந்தது.  

## திரையரங்குகள்
- அபிராமி 7 ஸ்டார் தியேட்டர்
- ஸ்ரீ அன்னை அபிராமி
- ரோபோ பாலா அபிராமி
- ஸ்வர்ண சக்தி அபிராமி
# புத்தனேரி ரா. சுப்பிரமணியன்

**ரா. சுப்பிரமணியன்** கவிஞர், எழுத்தாளர், நாடகப் பாடலாசிரியர் எனப் பல்துறையில் திறமைகொண்ட தமிழறிஞராவார். இவர் திருநெல்வேலி மாவட்டம், புத்தனேரியில் இராமையா- தாயம்மாளுக்கு மகனாக 1922 ஆம் ஆண்டு அக்டோபர் மாதம் 8 ஆம் நாளன்று பிறந்தார்.  

## தமிழ்ப் பணிகள்
இளங்கலைப் பட்டம் (பி.ஏ) பெற்ற இவர் பொதுப்பணித் துறையில் பணியாற்றினார். டி. கே. எஸ் சகோதரர்கள், நவாப் ராஜமாணிக்கம், என். எஸ். கே போன்றவர்கள் இயற்றிய நாடகங்கள் பலவற்றிற்குப் பாடல்கள் எழுதியுள்ளார். செந்தமிழ்ச் செல்வி எனும் இலக்கிய இதழில் கௌரவ ஆசிரியராகவும் தமிழ் உலகம், குயில், போன்ற இதழ்களில் ஆசிரியராகவும் பணியாற்றினார்.  

## இறப்பு
பல்துறை வித்தகராகிய சுப்பிரமணியன் 1989 ஆம் ஆண்டு ஏப்ரல் 29 ஆம் நாளன்று இறந்தார்.  

## படைப்புகள்
### கவிதை நூல்கள்
1. பொங்கல் விருந்து
1. பாரதி ஒரு நெருப்பு
1. அம்புலிப் பாட்டுப் பாடாதே
1. அன்னை இந்திரா தியாக காவியம்
1. என்றும் இளமை. உள்ளிட்ட பல

### திறனாய்வு நூல்கள்
1. பாட்டும் கூத்தும்
1. பாவேந்தர் நெஞ்சில் குழந்தைகள்

### நாடகங்கள்
1. பாரதி யார்?
1. பிள்ளைப் பாண்டியன்
1. தலை பிழைத்தது
1. வீரப் பரம்பரை
1. பிறந்தது புதுயுகம்

### தொகுப்புப் பணிகள்
1. நாடகக் கலைக்களஞ்சியம்
1. பண் ஆராய்ச்சி
1. மகாகவி மலர்
1. கிராமியக் கலைவிழா மலர்

## பெற்ற விருதுகள்
1. கவிஞர்கோ(1972)
1. கலைமாமணி(1976)
1. செஞ்சொற் கவிஞர்(1979)
1. முத்தமிழ் வித்தகர்(1977)
1. புதுமைப் பாவலர்(1980) முதலான பல விருதுகள் பெற்றுள்ளார்.